फाल्गुन महिनाको शुक्लपक्षमा द्वादशीका दिन पुष्य नक्षत्र पनि युक्त भएको छ भने यो ठूलो पुण्य प्राप्ति गराउने र ठूलाठूला पातकहरूलाई नाश गराउने दिन हुन्छ । विशेषगरी त्यस रात अमलाको रुखका छेउमा गएर रातभरि जागरण गर्नु पर्दछ । त्यसबाट सबै किसिमका पापहरू नाश हुन्छन् । हज्जारौं गाई दान गरेको फल प्राप्ति हुन्छ । यसरी जानेर बुझेर वा नजानी यस एकादशीको व्रत लिने व्यक्तिले सहजै सायुज्य मुक्ति प्राप्त गर्दछ । त्यस्तै यस एकादशीको व्रतकथा सुन्ने, पढ्ने र सुनाउने व्यक्तिका जन्मजन्मान्तरमा जानी नजानी गरेका समस्त पापराशिको नाश हुन्छ ।
